**NORAKSTS**



**PIELIKUMS**

Balvu novada Domes

2021.gada 28.oktobra

lēmumam (sēdes prot. Nr.14., 79.§)

**Paskaidrojuma raksts**

**par Balvu novada domes 2021. gada 28.oktobra saistošo noteikumu Nr.13/2021 „Par nekustamā īpašuma nodokli Balvu novadā” projektu**

|  |  |
| --- | --- |
| **Paskaidrojuma raksta sadaļas** | **Norādāmā informācija** |
| 1. Projekta nepieciešamības pamatojums | Likums "[Par nekustamā īpašuma nodokli](http://www.likumi.lv/doc.php?id=43913)"(turpmāk - Likums) piešķir pašvaldībām tiesības, izdodot attiecīgus saistošos noteikumus, lemt par dzīvojamo ēku palīgēku neaplikšanu ar nekustamā īpašuma nodokli, par inženierbūvju - laukumu, kuri tiek izmantoti kā maksas stāvlaukumi, aplikšanu ar nekustamā īpašuma nodokli, par vidi degradējošu, sagruvušu un cilvēku drošību apdraudošu būvju aplikšanu ar paaugstinātu nodokļa likmi, par termiņu, kādā tiek veikta maksāšanas paziņojumu par nekustamā īpašuma nodokli piespiedu izpilde (maksimālais termiņš - 7 gadi), kā arī piešķir pašvaldībām tiesības no noteikt nodokļa likmes par savā administratīvajā teritorijā esošajiem nekustamajiem īpašumiem likmes koridora ietvaros no 0,2% līdz 3%.Savukārt Likuma grozījumi, kas Latvijas Republikas Saeimā pieņemti 2012.gada 15.novembrī, nosaka, ka nodokļa likmi, kas pārsniedz 1,5 % no nekustamā īpašuma kadastrālās vērtības, pašvaldība nosaka tikai gadījumos, kad nekustamais īpašums netiek uzturēts atbilstoši normatīvajos aktos noteiktajai kārtībai, kā arī nosaka, ka, lemjot par nodokļa likmēm, pašvaldības piemēro Likumā noteiktos principus.  |
| 2. Īss projekta satura izklāsts | Lai turpmāk īstenotu pašvaldībām piešķirtās tiesības nekustamā īpašuma nodokļa noteikšanā, izstrādāti jauni saistošie noteikumi, kuros noteikts, ka:1. Dzīvojamo ēku palīgēkas, kuru platība pārsniedz 25 m2, izņemot garāžas, ar nekustamā īpašuma nodokli netiks apliktas.2. Inženierbūves - laukumi, kas tiek izmantoti kā maksas stāvlaukumi, tiks aplikti ar nekustamā īpašuma nodokli.3. Ar paaugstinātu nodokļa likmi - 3 % apmērā no būvei piekritīgās zemes kadastrālās vērtības - tiks apliktas vidi degradējošas, sagruvušas un cilvēku drošību apdraudošas būves. Noteikts, ka minēto būvju klasificēšanu nodrošina un administratīvos aktus par šo būvju klasificēšanu izdod Balvu novada pašvaldības Būvvalde.4. Noteikts, ka maksāšanas paziņojumu piespiedu izpilde veicama 7 gadu laikā no nodokļa samaksas termiņa iestāšanās brīža. |
| 3. Informācija par plānoto projekta ietekmi uz pašvaldības budžetu | Budžeta ieņēmumi nebūtiski varētu pieaugt. |
| 4. Informācija par plānoto projekta ietekmi uz uzņēmējdarbības vidi pašvaldības teritorijā | Nav |
| 5. Informācija par administratīvajām procedūrām | Administratīvās procedūras netiek mainītas |
| 6. Informācija par konsultācijām ar privātpersonām | Nav |

Domes priekšsēdētājs (personiskais paraksts) S.Maksimovs

**NORAKSTS PAREIZS**

Balvu novada administrācijas

Sēžu protokolu vadītāja

Jūlija Korlaša

Balvos 2021.gada 31.oktobrī

(DOKUMENTS IR PARAKSTĪTS AR DROŠU ELEKTRONISKU PARAKSTU UN SATUR LAIKA ZĪMOGU)